આ ફિલ્મનો અસલી હીરો વાઘ પોતે જ છે જેની ખરેખરી એન્ટ્રી અડધી ફિલ્મે થાય છે. પરંતુ ત્યાં સુધીમાં પણ એ પોતાની હાજરી વર્તાવતા રહે છે. પ્રાણીપ્રેમી અને કશુંક હટકે જોવા-બતાવવા માગતા લોકોએ આ ફિલ્મ અવશ્ય જોવી જોઈએ. ખાસ તો બાળકોને સાથે લઈ જઈને આ ફિલ્મ જોવાની મજા પડશે. હા, ફિલ્મ પતે કે તરત જ ભાગતા થઈ જવાને બદલે ફિલ્મને અંતે એનું મેકિંગ બતાવે છે એ પણ જોવાની ખાસ ભલામણ છે. ફિલ્મ જોયા પછી બાળકોને એટલું ખાસ શીખવશો કે વાઘ જેવાં ખૂનખાર પ્રાણીઓ પણ આપણા દોસ્ત છે અને એના કરતાં વધારે ખૂનખાર પ્રાણી તો માણસ પોતે છે જેના લીધે આ જાજરમાન પ્રાણીના અસ્તિત્વની સામે પ્રશ્નાર્થ મુકાઈ ગયો છે.